CELEX: 
Language: lv
Date: 2009-09-26 00:00:00
Title: 2009/665/EK: Eiropas Parlamenta Lēmums ( 2009. gada 23. aprīlis ) par Eiropas GNSS uzraudzības iestādes 2007. finanšu gada budžeta izpildes apstiprināšanu#Eiropas Parlamenta Rezolūcija ( 2009. gada 23. aprīlis ) ar konstatējumiem, kas ir neatņemama daļa no Lēmuma par Eiropas GNSS uzraudzības iestādes 2007. finanšu gada budžeta izpildes apstiprināšanu

26.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 255/162
            
         
      EIROPAS PARLAMENTA LĒMUMS
   
   (2009. gada 23. aprīlis)
   par Eiropas GNSS uzraudzības iestādes 2007. finanšu gada budžeta izpildes apstiprināšanu
   (2009/665/EK)
   EIROPAS PARLAMENTS,
   
               —
            
            
               ņemot vērā Eiropas GNSS
                   (1) uzraudzības iestādes 2007. finanšu gada galīgos pārskatus (2),
            
         
               —
            
            
               ņemot vērā Revīzijas palātas ziņojumu par Eiropas GNSS uzraudzības iestādes 2007. finanšu gada pārskatiem, ar Uzraudzības iestādes atbildēm (3),
            
         
               —
            
            
               ņemot vērā Padomes 2009. gada 10. februāra ieteikumu (5588/2009 – C6-0060/2009),
            
         
               —
            
            
               ņemot vērā EK līgumu un it īpaši tā 276. pantu,
            
         
               —
            
            
               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un it īpaši tās 185. pantu,
            
         
               —
            
            
               ņemot vērā Padomes 2004. gada 12. jūlija Regulu (EK) Nr. 1321/2004 par Eiropas satelītu radionavigācijas programmu vadības struktūru izveidi (5) un it īpaši tās 12. pantu,
            
         
               —
            
            
               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), un it īpaši tās 94. pantu,
            
         
               —
            
            
               ņemot vērā Reglamenta 71. pantu un V pielikumu,
            
         
               —
            
            
               ņemot vērā Budžeta kontroles komitejas ziņojumu (A6-0164/2009),
            
         
               1.
            
            
               sniedz Eiropas GNSS uzraudzības iestādes izpilddirektoram apstiprinājumu par iestādes 2007. finanšu gada budžeta izpildi;
            
         
               2.
            
            
               izklāsta savus konstatējumus turpmāk tekstā iekļautajā rezolūcijā;
            
         
               3.
            
            
               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas GNSS uzraudzības iestādes izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).
            
         
      
         
            Priekšsēdētājs
         
         Hans-Gert PÖTTERING
         
      
      
         
            Ģenerālsekretārs
         
         Klaus WELLE
         
      
   
   
      (1)  GNSS: Globālā satelītu navigācijas sistēma.
   
      (2)  OV C 278, 31.10.2008., 38. lpp.
   
   
      (3)  OV C 311, 5.12.2008., 107. lpp.
   
   
      (4)  OV L 248, 16.9.2002., 1. lpp.
   
   
      (5)  OV L 246, 20.7.2004., 1. lpp.
   
   
      (6)  OV L 357, 31.12.2002., 72. lpp.
   
   
      
         EIROPAS PARLAMENTA REZOLŪCIJA
      
      (2009. gada 23. aprīlis)
      ar konstatējumiem, kas ir neatņemama daļa no Lēmuma par Eiropas GNSS uzraudzības iestādes 2007. finanšu gada budžeta izpildes apstiprināšanu
      EIROPAS PARLAMENTS,
      
                  —
               
               
                  ņemot vērā Eiropas GNSS
                      (1) uzraudzības iestādes 2007. finanšu gada galīgos pārskatus (2),
               
            
                  —
               
               
                  ņemot vērā Revīzijas palātas ziņojumu par Eiropas GNSS uzraudzības iestādes 2007. finanšu gada pārskatiem, ar Uzraudzības iestādes atbildēm (3),
               
            
                  —
               
               
                  ņemot vērā Padomes 2009. gada 10. februāra ieteikumu (5588/2009 – C6-0060/2009),
               
            
                  —
               
               
                  ņemot vērā EK līgumu un it īpaši tā 276. pantu,
               
            
                  —
               
               
                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un it īpaši tās 185. pantu,
               
            
                  —
               
               
                  ņemot vērā Padomes 2004. gada 12. jūlija Regulu (EK) Nr. 1321/2004 par Eiropas satelītu radionavigācijas programmu vadības struktūru izveidi (5) un it īpaši tās 12. pantu,
               
            
                  —
               
               
                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), un it īpaši tās 94. pantu,
               
            
                  —
               
               
                  ņemot vērā Reglamenta 71. pantu un V pielikumu,
               
            
                  —
               
               
                  ņemot vērā Budžeta kontroles komitejas ziņojumu (A6-0164/2009),
               
            
                  A.
               
               
                  tā kā Revīzijas palāta ir norādījusi, ka tā nevarēja sniegt atzinumu par Eiropas GNSS uzraudzības iestādes 2007. finanšu gada pārskatiem, un ir norādījusi, ka visa Galileo projekta uzbūve tika pārskatīta 2007. gadā un ka iestādes pārskati tika sagatavoti nenoteiktā tiesiskajā vidē,
               
            
                  B.
               
               
                  tā kā tajā pašā laikā Revīzijas palāta ir norādījusi, ka pakārtotie darījumi ir likumīgi un pareizi,
               
            
                  C.
               
               
                  tā kā iestāde ieguva finansiālo autonomiju 2006. gadā,
               
            
                  D.
               
               
                  tā kā Revīzijas palāta savā ziņojumā par iestādes 2006. gada pārskatiem sniedza pozitīvu ticamības deklarāciju,
               
            
                  E.
               
               
                  tā kā 2008. gada 22. aprīlī Parlaments sniedza Eiropas GNSS uzraudzības iestādes izpilddirektoram apstiprinājumu par iestādes 2006. finanšu gada budžeta izpildi (7),
               
            
                  1.
               
               
                  atzīmē, ka Revīzijas palātas ziņojumā norādītais iestādes galīgais budžets 2007. gadam bija EUR 436 500 000, salīdzinot ar 2006. gada budžetu EUR 7 000 000 apmērā; konstatē, ka 2007. gada budžetu galvenokārt finansēja no Komisijas subsīdijām (darbības subsīdijas EUR 7 600 000 un līdzekļi pamatdarbībai EUR 194 500 000 apmērā), pārskaitījumiem no kopuzņēmuma Galileo un trešo valstu iemaksām;
               
            
                  2.
               
               
                  norāda uz Revīzijas palātas konstatējumu, ka iestādei faktiski pieejamās apropriācijas (EUR 210 000 000) bija ievērojami mazākas, jo radās aizkavēšanās Galileo programmā;
               
            Nepilnīga ticamības deklarācija attiecībā uz pārskatiem
      
                  3.
               
               
                  pauž nožēlu, ka Revīzijas palāta nevarēja sniegt atzinumu par iestādes 2007. gada pārskatu ticamību; norāda uz Revīzijas palātas paskaidrojumu, ka 2007. gada pārskati tika izveidoti un Revīzijas palāta veica šo pārskatu revīziju laikā, kad tika pārskatīts Galileo projekts un iestādes loma un jaunais tiesiskais regulējums vēl bija nepilnīgs, jo īpaši attiecībā uz projekta līdzekļu pārvaldību un to, kam pieder tā aktīvi;
               
            
                  4.
               
               
                  norāda, ka pa šo laiku ir stājusies spēkā Regula (EK) Nr. 683/2008 (8); norāda, ka saskaņā ar minētās regulas noteikumiem Komisija pārvalda Galileo un EGNOS
                      (9) programmu un Kopienai pieder visi materiālie un nemateriālie aktīvi, kas radīti vai izstrādāti šajās programmās;
               
            
                  5.
               
               
                  atzīmē, ka iestāde savu 2008. gada pārskatu veidos saskaņā ar jauno tiesisko regulējumu;
               
            
                  6.
               
               
                  aicina Revīzijas palātu savā ziņojumā par iestādes 2008. gada pārskatu sniegt vērtējumu, ciktāl ir novērstas ar pārskatiem saistītās neskaidrības;
               
            Budžeta izpilde
      
                  7.
               
               
                  pauž bažas par šādām problēmām budžeta izpildē, ko ir konstatējusi Revīzijas palāta: zems saistību un maksājumu apropriāciju izlietojuma līmenis pamatdarbības pasākumiem(63 % saistībām un 51 % maksājumiem), trūkst skaidras saiknes starp iestādes darba programmu un budžetu, pārskaitījumi, kas nav ne pamatoti, ne dokumentēti, atkārtoti novēlota piedziņas rīkojumu reģistrācija, nekonsekventi atspoguļota budžeta izpilde;
               
            
                  8.
               
               
                  atzīst, ka iestāde veica daudz pārvietojumu saistībā ar tās budžeta īpašo situāciju, jo 50 % darbības budžeta bija rezervē;
               
            
                  9.
               
               
                  aicina iestādi savā 2008. gada ziņojumā par budžeta un finanšu pārvaldību informēt par veiktajiem pasākumiem un sasniegtajiem rezultātiem pēc Revīzijas palātas konstatējumiem attiecībā uz budžeta izpildi;
               
            Neskaidrības attiecībā uz Galileo un EGNOS projekta aktīviem
      
                  10.
               
               
                  ņem vērā Revīzijas palātas kritisko nostāju Galileo projekta aktīvu jautājumā par to, ka iestāde nevarēja sniegt pietiekošu informāciju savos pārskatos, jo līdz 2007. gada beigām nebija sagatavots Eiropas Kosmosa aģentūras (EKA) pārziņā esošo aktīvu saraksts;
               
            
                  11.
               
               
                  atzīmē iestādes atbildi Revīzijas palātai, ka 2007. gada 31. decembrī šos aktīvus kontrolēja EKA, nevis iestāde;
               
            
                  12.
               
               
                  ņem vērā Revīzijas palātas kritisko nostāju EGNOS projekta aktīvu jautājumā par to, ka nebija pieejams šo aktīvu precīzs uzskaitījums un ka iestādes pārskatos nav nekādas norādes par to vērtību;
               
            
                  13.
               
               
                  pieņem zināšanai iestādes atbildi, ka 2007. gada 31. decembrīEGNOS projekta aktīvus joprojām kontrolēja EKA; turklāt norāda, ka no iestādes izpilddirektora atbildēm Parlamentam izriet, ka 2008. gadā ir panākts būtisks progress, jo EGNOS ieguldītāji piekrita aktīvu nodošanas nosacījumiem;
               
            
                  14.
               
               
                  norāda, ka saskaņā ar Regulu (EK) Nr. 683/2008 Galileo un EGNOS projekta aktīvi pieder Kopienai; norāda, ka 2008. gada decembrī ir sācies process, kurā iestāde šos aktīvus nodod Komisijai, kas Kopienas vārdā pārņem īpašumtiesības uz tiem;
               
            
                  15.
               
               
                  aicina iestādi darīt visu iespējamo, lai noskaidrotu situāciju attiecībā uz Galileo un EGNOS projekta aktīviem tās 2008. gada pārskatā;
               
            
                  16.
               
               
                  aicina Komisiju, kurai pašlaik tiek nodoti Galileo un EGNOS projekta aktīvi, ņemt vērā Revīzijas palātas apsvērumus un nodrošināt, lai šie aktīvi tiktu pareizi iegrāmatoti;
               
            
                  17.
               
               
                  atzīmē Revīzijas palātas apsvērumu, ka Galileo projekta In-Orbit-Validation (palaišanas orbītā) posma izmaksas būtu vienādi jāsadala starp EKA un ES un ka ES ieguldījums tomēr pārsniedz EKA ieguldījumu par apmēram EUR 114 000 000; norāda uz Revīzijas palātas atzinumu, ka šis priekšfinansējums būtu bijis jāatspoguļo iestādes pārskatos;
               
            
                  18.
               
               
                  atzīmē, ka iestāde nepiekrita Revīzijas palātai un atzina vienīgi avansa maksājumus EUR 53 200 000 apmērā;
               
            Iestādes loma kopuzņēmuma Galileo likvidācijā
      
                  19.
               
               
                  atgādina, ka 2007. gada 1. janvārī iestāde pārņēma kopuzņēmuma Galileo darbību un visus aktīvus;
               
            
                  20.
               
               
                  pauž bažas par Revīzijas palātas kritiskajām piezīmēm attiecībā uz to, kā notikusi atsevišķu kopuzņēmuma Galileo aktīvu nodošana iestādei un iegrāmatošana iestādes kontos;
               
            
                  21.
               
               
                  atzīmē, ka iestāde sniedza Revīzijas palātai detalizētu atbildi un nepiekrita daudziem Revīzijas palātas apsvērumiem;
               
            
                  22.
               
               
                  uzskata, ka budžeta izpildes apstiprinātājiestādei, pamatojoties uz Revīzijas palātas revīzijas rezultātiem, ir rūpīgi jāpārbauda kopuzņēmuma Galileo likvidācija, tostarp iestādes loma tajā;
               
            
                  23.
               
               
                  konstatē, ka Revīzijas palāta pašlaik veic revīziju attiecībā uz Galileo attīstības pārvaldību un tās In-Orbit-Validation (palaišanas orbītā) posmu; aicina Revīzijas palātu pievērst īpašu uzmanību tam, kā iestāde pārņem kopuzņēmuma Galileo darbību un aktīvus, un atzinīgi vērtē to, ka Revīzijas palāta ir paredzējusi publicēt savas revīzijas rezultātus īpašā ziņojumā pirms 2009. gada vasaras pārtraukuma;
               
            
                  24.
               
               
                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un šajā sakarā vērš uzmanību uz Parlamenta 2009. gada 23. aprīļa rezolūciju par ES aģentūru finanšu pārvaldību un kontroli (10).
               
            
         (1)  GNSS: Globālā satelītu navigācijas sistēma.
      
         (2)  OV C 278, 31.10.2008., 38. lpp.
      
      
         (3)  OV C 311, 5.12.2008., 107. lpp.
      
      
         (4)  OV L 248, 16.9.2002., 1. lpp.
      
      
         (5)  OV L 246, 20.7.2004., 1. lpp.
      
      
         (6)  OV L 357, 31.12.2002., 72. lpp.
      
      
         (7)  OV L 88, 31.3.2009., 262. lpp.
      
      
         (8)  Eiropas Parlamenta un Padomes 2008. gada 9. jūlija Regula (EK) Nr. 683/2008 par Eiropas satelītu radionavigācijas programmu (EGNOS un Galileo) turpmāku īstenošanu (OV L 196, 24.7.2008., 1. lpp.).
      
         (9)  Eiropas ģeostacionārās navigācijas pārklājuma sistēma.
      
         (10)  Skatīt šā Oficiālā Vēstneša 206. lpp.